তুবা
তুবা (আরবি: طُوبَى), ইসলাম অনুসারে জান্নাতের একটি গাছ। এ শব্দটি কুরআনে সূরা আর-রাদের ২৯নং আয়াতে এবং বেশ কয়েকটি হাদিসে উল্লেখ করা হয়েছে। এ গাছটির বিষয়ে নিউ টেস্টামেন্টে ৩৬ বার, ওল্ড টেস্টামেন্টে ৪১ বার উল্লেখ্য আছে। তবে খৃস্টানগণের নিকট এ গাছের নির্ধারিত সংজ্ঞা নাই। গাছটি সৌভাগ্যের প্রতিদান হিসাবে ব্যবহার হয়। নারীদের প্রদত্ত নাম তুবা, এই গাছের নাম থেকেই এসেছে। এ নামটি মুসলিম বিশ্বে, বিশেষ করে আরব বিশ্ব, পাকিস্তান ও তুরস্কে ব্যাপকভাবে ব্যবহৃত হয়। সেনেগালের তুবা শহরের নামকরণও এ গাছটির নামানুসারে করা হয়েছে বলে মনে করা হয়।